නුවරඑළිය නගරයේ දුම්වැටි අලෙවි කරන ඒජන්සියට අයත් රුපියල් එක්කෝටි හතලිස් පන්ලක්ෂයකට ආසන්න මුදලක් අද (02) උදෑසන කොල්ලකා තිබෙනවා.නුවරඑළිය - පාර්ක් පෙදෙසේ පිහිටි පෞද්ගලික බැංකුවකට තැන්පත් කිරීම සදහා ලොරි රථයකින් අදාළ මුදල රැගෙන එමින් තිබියදී ත්‍රිරෝද රථයකින් පැමිණි පුද්ගලයින් දෙදෙනෙකු මෙම කොල්ලය සිදුකර ඇති බවයි පොලීසිය ප්‍රකාශ කළේ.ඔවුන් ලොරි රථය හරස් කර එහි රියදුරුගේ මුහුණට මිරිස් කුඩු ගසා මෙම කොල්ලය සිදුකර ඇති බවට තොරතුරු හෙළි වී තිබෙනවා.